CELEX: 62019TN0652
Language: bg
Date: 2019-09-26 00:00:00
Title: Дело T-652/19: Жалба, подадена на 26 септември 2019 г. — Elevolution - Engenharia/Комисия

25.11.2019   
            
            
               BG
            
            
               Официален вестник на Европейския съюз
            
            
               C 399/84
            
         
      Жалба, подадена на 26 септември 2019 г. — Elevolution - Engenharia/Комисия
      (Дело T-652/19)
      (2019/C 399/103)
      Език на производството: португалски
      
         Страни
      
      
         Жалбоподател: Elevolution - Engenharia SA (Amadora, Португалия) (представители: M. Marques Mendes, R. Campos, A. Dias Henriques, M. Troncoso Ferrer и C. García Fernández, адвокати)
      
         Ответник: Европейска комисия
      
         Искания
      
      Жалбоподателят моли Общия съд:;
      
                  —
               
               
                  да уважи жалбата и да отмени решение в неговата цялост;
               
            
                  —
               
               
                  да осъди Комисията за заплати разноските по настоящото производство.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първото основание, изведено от грешка в решението на Европейската комисия от 12 юли 2019 г., прието от изпълняващия длъжността директор на Генерална дирекция „Международно сътрудничество и развитие“ (DEVCO), документи Ares(2019)4611765 – 16/07/2019, с което се изключва жалбоподателят за период от три години от процедури по възлагане на договори и предоставяне на безвъзмездни средства, финансирани от ЕФР в рамките на Регламент (ЕС) № 2015/323 на Съвета, и разпорежда публикуването на информацията за изключването на уебсайта на Комисията въз основа на следните фактически предпоставки:
                  
                               
                           
                           
                              Жалбоподателят приема, че в решението си Комисията е допуснала грешка по отношение на фактическите предпоставки, а именно по отношение на забавянето на изпълнението на работата, което не може да бъде вменено на жалбоподателя. Помирителната процедура, предвидена в договора е трябвало да бъде приключена и на жалбоподателя не може да бъде вменено обстоятелството, че не е конституиран арбитражен съд.
                           
                        
            
                  2.
               
               
                  Второто основание, изведено от липса на мотиви и нарушение на закона, а именно на член 143, параграф 5 от Регламент (ЕС, Евратом) № 2018/1046 и на член 41 от хартата на основните права на Европейския съюз и на правото на добра администрация:
                  
                               
                           
                           
                              Решението е опорочено от липса на мотиви, тъй като не позволява на жалбоподателя да се запознае с анализа и заключенията от процедурата, предшестваща задължителното състезателно производство, проведено от състава, посочен във Финансовия регламент. Като е пренебрегнало процедурата, предшестваща състезателното производство, не посочва по никакъв начин резултатите от него, решението е опорочено и от нарушение на закона поради неспазване на член 143 от Финансовия регламент, по-специално на параграф 5 от него и поставя под въпрос правото на добра администрация, предвидено в член 41 от Хартата на основните права на Европейския съюз.
                           
                        
            
                  3.
               
               
                  Третото основание, изведено от нарушение на член 109, параграф 1, буква б) (до 1 януари 2016 г.) и член 106, параграф 1, буква д) (след 1 януари 2016 г.) и впоследствие на член 47 от Хартата на основните права:
                  
                               
                           
                           
                              За целите на вземането на решение да се изключи или не жалбоподателят от процедури по възлагане на договори и отпускане на безвъзмездни средства, уредени в Регламент (ЕС) № 2015/323 и в Регламент (ЕС) № 2018/1877 на Съвета, Комисията е била едновременно в ролята на съдия и ищец. В хипотезата, когато въпросът дали е налице неизпълнение на договора все още не е разрешен, да се вземат предвид само твърденията на Комисията и/или на възложителя и да се изключат твърденията на жалбоподателя, би довело до нарушение на член 47 от Хартата на основните права, тъй като би бил нарушен принципът за равнопоставеност на страните.
                           
                        
            
                  4.
               
               
                  Четвъртото основание, изведено от нарушение на член 136, параграф 3 от Финансовия регламент и на принципа на пропорционалност, закрепен в член 49 от Хартата на основните права:
                  
                               
                           
                           
                              Комисията е наложила най-тежката санкция, предвидена в член 106, параграф 14, буква в) от Регламент 966/2012 в редакцията му, дадена в Регламент № 2015/1929, която е и най-тежката санкция, предвидена в член 139 от Финансовия регламент. С оглед на всички фактически обстоятелства и като се има предвид, че въпросът дали жалбоподателят е допуснал тежко нарушение на договора все още не е разрешен, прилагането на най-тежката санкция, предвидена в член 106, параграф 14, буква в) от Регламент 966/2012 води до нарушение на принципа на пропорционалност, закрепен в член 49, параграф 3 от Хартата на основните права.